Daar is verskeie woorde in die Bybel wat gebruik word wanneer liefde teenoor iets of iemand verklaar word. Bybelskrywers het versigtig gekies om te sê wat hulle bedoel. Net in Grieks is daar ’n aantal woorde wat elk iets anders oor liefde sê. Dit is waarskynlik omdat Afrikaans ’n jong taal is dat ons arm is aan woorde om liefde mee uit te druk. Ons ken eintlik maar net die woordjie lief. Jy sal byvoorbeeld op een dag sê dat jy lief is vir jou vrou of man, en dan dieselfde woord gebruik om te vertel hoe lief jy vir jou hond is. Eintlik bedoel ons twee verskillende dinge, maar ons sê dit met dieselfde woord.
Uit 1 Johannes leer ons ’n tweede les. Dit is dat liefde, wat ons ook al daarmee bedoel, nooit net woorde of ’n gevoel kan wees nie. Liefde gaan altyd oor in dade. Dit geld vir ons liefde vir God en ons liefde vir ander. Die beste voorbeeld hiervan sien ons in Jesus se lewe. Sy liefde vir mense het tot sy dood gelei.
Vers 17 bring ’n wending: Die klaer praat nie meer oor hierdie Iemand nie maar met Hom en noem Hom in vers 18 die Here. Sy gesindheid verander, wanhoop verander in hoop: Ek het gedink dit is klaar met my en met my hoop op die Here. Hy is dankbaar dat hulle nog lewe. God is nog altyd dieselfde; sy liefde en ontferming is elke môre nuut.